**Kārtība AS „Exigen Services Latvia” stipendijas piešķiršanai**

**Nr. 4-2013/RTUAF-220**

AS „Exigen Services Latvia” sadarbībā ar nodibinājumu „Rīgas Tehniskās universitātes Attīstības fonds” izsludina stipendiju piešķiršanas kārtību AS „Exigen Services Latvia” vārdā nosauktajai stipendijai ar mērķi veicināt un attīstīt kvalitatīvu speciālistu sagatavošanu informācijas tehnoloģiju jomā, atraisot un veicinot Latvijas augstskolu jauniešu un jauno zinātnieku radošās spējas, kā arī rūpējoties par to produktīvu izmantošanu un attīstības nodrošināšanu.

1. **Vispārīgie noteikumi.**
	1. Stipendiju konkursā var pieteikties Rīgas Tehniskās universitātes Datorzinātnes un informācijas tehnoloģiju fakultātes, Latvijas Universitātes Datorikas fakultātes, Latvijas Lauksaimniecības universitātes Informācijas tehnoloģiju fakultātes, Transporta un sakaru institūta Datorzinātņu un telekomunikāciju fakultātes un Liepājas Universitātes Dabas un sociālo zinātņu fakultātes Datorzinātnes studiju programmas bakalaura līmeņa 2. – 4. kursa studenti un Informācijas tehnoloģiju studiju programmas maģistra līmeņa studenti ar labām un teicamām sekmēm (vidējā svērtā atzīme pēdējā sesijā nav zemāka par 7).
	2. Konkursa kārtībā tiks piešķirtas 5 ikmēneša stipendijas 100 LVL vērtībā laika periodā no 2013. gada septembra līdz 2014. gada jūnijam, kopā 10 mēnešiem.
2. **Pretendentam jāiesniedz:**
	1. Pieteikuma anketa saskaņā ar Pielikumu Nr.1.
	2. Sekmju izraksts no pēdējā studiju semestra ar aprēķinātu vidējo svērto atzīmi.
	3. Motivācijas vēstule saņemt stipendiju.
	4. Dzīves apraksts (*Curriculum Vitae*);
3. Pretendentiem 2.punktā minētie dokumenti jāiesniedz izvērtēšanai līdz 2013. gada 13. septembrim, nosūtot uz e-pastu:
	1. agris.nikitenko@rtu.lv – RTU DITF studentiem;
	2. juris.borzovs@lu.lv – LU DF studentiem;
	3. itfdek@llu.lv – LLU ITF studentiem;
	4. prakse@tsi.lv vai 508.kab.– TSI DTF studentiem;
	5. anita.jansone@liepu.lv – LiepU DSZF studentiem.
4. **Kritēriji pretendentu vērtēšanai:**
	1. Studenta sekmes iepriekšējā studiju periodā (kritērija vērtība 0,5);
	2. Motivācijas vēstule un pieredze informācijas tehnoloģiju jomā (kritērija vērtība 0,5).
5. Stipendiju konkursa izvērtēšanas komisija vērtē dalībniekus balstoties uz 4.punktā minētajiem kritērijiem un to vērtības koeficientiem.
6. **Stipendiju konkursa izvērtēšanas komisija:**
	1. Komisijas priekšsēdētājs AS „Exigen Services Latvia” pārstāvis
	2. Komisijas priekšsēdētāja vietnieks Attiecīgās augstākās izglītības iestādes

 pārstāvis

* 1. Komisijas loceklis RTU Attīstības fonda pārstāvis

1. **Citi noteikumi**
	1. Stipendiātiem ir pienākums pēc 2013./2014. m. g. ziemas eksāmenu sesijas iesniegt sekmju izrakstu nosūtot to uz:
		1. agris.nikitenko@rtu.lv – RTU DITF studentiem;
		2. juris.borzovs@lu.lv – LU DF studentiem;
		3. itfdek@llu.lv – LLU ITF studentiem;
		4. prakse@tsi.lv – TSI DTF studentiem;
		5. anita.jansone@liepu.lv – LiepU DSZF studentiem.
	2. Stipendijas izmaksa pavasara semestrī tiek turpināta, ja stipendiātam nav akadēmisko parādu un viņa vidējā svērtā atzīme ziemas sesijā ir vismaz 7 balles. Pretējā gadījumā stipendijas izmaksa tiek pārtraukta un to piešķir ranga sarakstā esošajam nākamajam pretendentam no pavasara semestra sākuma līdz mācību gada beigām, kopā 5 mēnešus.
	3. Stipendiātiem ir pienākums kopumā veicināt Latvijas augstāko izglītības iestāžu un to atbalstītāju labo slavu, kā arī pēc AS „Exigen Services Latvia” vai RTU Attīstības fonda uzaicinājuma vismaz vienu dienu stipendijas saņemšanas periodā iesaistīties sabiedriskā labuma aktivitātēs vai minēto organizāciju rīkotajos pasākumos.
	4. Kārtība stipendijas piešķiršanai izdota saskaņā ar nodibinājuma „Rīgas Tehniskās universitātes Attīstības fonds” nolikumu „Par sasniegumiem studijās” Nr. RTUAF-220.

Rīgā, 2013. gada 28. augustā

Nodibinājuma

„Rīgas Tehniskās universitātes

Attīstības fonds” izpilddirektors Artūrs Zeps